SARL-NUUS - SONDAG 07 FEBRUARIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 

STIL SLEUTEL 

Dit is met leedwese dat aangekondig moet word dat die sleutel van Neville 
Swanepoel, ZS6AGX, op 25 Januarie stil geraak het. Ons innige meegevoel aan 
sy familie en vriende. 


(POUSE) 

In die nuus vandag; 

PE-TUISKONSTRUKSIEKURSUS IN DIE WEEGSKAAL 
BESPREKINGS VIR DIE PIC-KURSUSSE OOPGESTEL 
SWAK BEDRYFSPROSEDURES IS KOMMERWEKKEND 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


PE-TUISKONSTRUKSIEKURSUS IN DIE WEEGSKAAL 


Daar is tot dusver so min inskrywings vir die tuiskonstruksiekursus in Port Eliz- 
abeth, wat vir Saterdag 20 Februarie beplan is, dat die kursus gevaar loop om 
gekanselleer te word. In beide Johannesburg en Kaapstad moes voornemende 
kursusgangers weggewys word. Die kursus in Durban was gister deur 15 kursus- 
gangers bygewoon, wat die minimum getal is wat die kursus lonend maak. 


Besprekings vir die kursus in Port Elizabeth sal nog tot Donderdag 11 Februarie 
aanvaar word, waarna 'n finale besluit geneem sal word. Vir besonderhede, 
besoek www.sarl.org.za en kies RTA. 


BESPREKINGS VIR DIE PIC-KURSUSSE OOPGESTEL 


Binne minute nadat die aankondiging op die SARL se webwerf verskyn het, is 
die eerste bespreking ontvang. PIC-kursusse sal in Gauteng, Kaapstad, Durban 
en Port Elizabeth aangebied word. 


Die kursusgelde is R300 vir SARL-lede en R650 vir nie-lede. Die bedrae sluit in: 
onderrig, benodigde programmatuur op n laserskyf, n demonstrasiebord en 2 
projekborde. 


Volle besonderhede is beskikbaar op www.sarl.org.za. Klik op RTA. 
SWAK BEDRYFSPROSEDURES IS KOMMERWEKKEND 


Deelnemers aan die Presidentsnet, verlede Sondagaand, het hulle kommer uitge- 
spreek oor swak bedryfsprosedures en die gebruik van ongewenste taal oor die 
lug. Terwyl hierdie onaanvaarbare praktyke slegs deur n klein aantal radioa- 
mateurs gebruik word, bevlek dit die beeld van die stokperdjie. 


n Ander saak wat deur verskeie deelnemers aangeroer is, is die misbruik van krag 

deur deur ZU-lisensiehouers wat nie hou by die neergelegde perk van 20 Watt 
nie. ZU-lisensiehouers wat oortree kan boetes of kansellasie van hul lisensies in 
die gesig staar. Hulle moet hou by die regulasies wat op die ZU-klas lisensies 
van toepassing is. 


Die gebruik van ongewenste (onwelvoeglike) taal oor die lug is n ernstige 
oortreding en kan lei tot die kansellasie van die skuldige se lisensie. 


Bogenoemde en verskeie ander bedryfsaangeleenthede sal bespreek word wan- 
neer die SARL-Raad vroeg in Maart byeenkom. 


76 Radioamateurs het na die Presidentsnet gerapporteer, maar daar was 
ongetwyfeld meer luisteraars. Die gelukkige wenner van die geheuestokkie is 
ZS1BFE. Dit sal spoedig aan hom gepos word. 


SARL SE LEDETAL NADER AAN DIE 1 400 MIKPUNT 


Die afgelope week het die SARL 18 lede bygekry. Die ledetal staan nou op 1 370. 
Ons verwelkom die volgende nuwe en ou lede wat weer by die SARL aangesluit 
het: 


ZRIPN - Paul Le Roux ZR6JA - Jacgues van der Merwe ZS6BJ - Gabriel 
Joubert ZS6FOX M W van Alphen ZS1CD - Barrie Evrard ZS6BCI - Wally 
Moll ZR2JG - Johannes Geldenhuys ZS2MR - Martin Ras. 


Ons verwelkom ook die volgende nuwelinge by die SARL en amateurradio. Hulle 
sal gedurende hierdie week luisteraarsroepseine ontvang: 


Kevin Smith Graham Lambrechs William Wright Barry Els Vincent Molly 
Desmond Mullen 


DIE BEDRYF VAN ZS10WCS VERSKUIF NA DIE VRYSTAAT 


Die Bloemfontein Amateurradioklub sal die spesiale gebeurtenis roepsein, 
ZS10WGCS, gedurende Februarie gebruik. 'Tot dusvêr word die rekord vir die 
meeste OSO s en DX-kontakte deur die Boland Amateurradioklub gehou. Sal 
die lede van die Bloemfonteinklub die telling van die Bolandklub kan verbysteek? 
Hulle het een voordeel in hulle guns en dit is dat voortplantingstoestande nou 
baie beter is as wat dit verlede September was. 


KOMPETISIENUUS 


Ongeveer 78 stasies het aan die SARL se eerste Klubkompetisie op 80 m deel- 
geneem wat op Woensdag 27 Januarie gehou is. Negentien logs is ontvang. 


Die uitslae is soos volg: 


1ste ZS Contest Group, 3 logs, 93 punte; 2de Port Elizabeth ARV, 2 logs, 63 
punte; 3de Wesrand ARK, 7 logs, 59 punte; 4de Antieke Draadloosvereniging, 
4 logs, 59 punte; 5de Sasolburg ARK, 1 log, 31 punte; 6de Lichtenburg ARK, 1 
log, 17 punte; 7de Secunda ARK, 1 log, 4 punte. 


Die SARL se volgende 80 m Klubkompetisie word op Woensdag 31 Maart gehou 
en is `n digitale kompetisie met PSK en RTD. 


KLUBAKTIWITEITE 


Op Maandagaand 8 Februarie bied ZS6JVT, die Hoër Tegnologiese Skool John 
Vorster se Radioamateurklub in Rietfontein Pretoria, 'n inligtingsaand vir jong 
belangstellendes in amateurradio aan. Die verrigtinge vir die aand sluit in: 1. Tn 
'n Powerpointaanbieding van ongeveer 45 minute sal daar gepoog word om aan 
teenwoordiges te vertel en te wys wat amateurradio is en behels. 2. Bespreking 
oor die aanbieding van RAF-klasse vir die klasse A en B lisensies. 3. Daar 
sal aandag gegee word aan kompetisies, uitstappies en bouprojekte wat in die 
vooruitsig gestel word. 


Ouers en leerlinge word hartlik uitgenooi om na die praatjie te kom luister wat 
om 19:00 in die Elektronikasentrum by die skool aangebied sal word. Dit sal ook 
waardeer indien huidige amateurs ook die praatjie kan bywoon sodat daar na 
die aanbieding op 'n moontlike een tot een basis met belangstellendes gepraat 
kan word. 


Vir meer besonderhede kontak Johan, ZS6PSS, by 082 446 1581 gedurende kan- 
toorure. 


Die Sandton Amateurradioklub begin met die aanbieding van RAF-klasse vir die 
Klas A lisensie op 10 Februarie om 19:00 in die Nasionale Amateurradiosentrum 
in Honeydew. 


Enige persoon wat belangstel om die klasse by te woon is meer as welkom om 
eerskomende Woensdagaand by die NARS in te loer of, indien verdere inligting 
verlang word, kontak vir Mark Zank, ZSGYES, by 083 367 8943 of stuur n e-pos 
aan hom na zs6yes@gmail.com. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Tans is sonvlek 1 043 die enigste aktiewe sonvlek op die sigbare sonsoppervlakte. 
Die voorspelde effektiewe sonvlektelling vir die week is tussen vyftien en twintig. 


20 en 15 m is die beste keuses vir DX. Gedurende die middae gaan die toestande 
na Indië goed wees. Gedurende laatmiddae en die aande gaan toestande na 


Europa gematig wees. Gedurende die oggende en smiddags behoort kontakte 
met Australië vir `n kort rukkie op 20 m moontlik te wees. (Gedurende die 
middae is daar `n goeie kans vir 15 m-kontakte met die VSA. Smiddags en 
vroegaande gaan toestande op 15 en 20 m na Brasilië goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate oor die langer 
afstande lewer. 20 m het weer van sy glorie herwin en daar kan goeie kontakte 
oor die langer afstande gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


7 Februarie - AWA GG-aktiwiteite vandag nog aan die gang; 8 Februarie 

19:00, aanbieding vir belangstellendes in amateurradio by die Hoër Tegnolo- 
giese Skool John Vorster; 13 en 14 Februarie - SARL se Nasionale Velddag; 
20 Februarie - 'Tuiskonstruksiekursus in Port Elizabeth; 28 Februarie - Sluit- 
ingsdatum vir die opstelkompetisie oor SumbandilaSat; 28 Februarie - Laaste 
datum vir inskrywings vir die ARRISS-SAT-projek wat ingestuur moet word na 
youth@sarl.org.za en 27 Maart - 2010 SA AMSAT-ruimtesimposium; 31 Maart 

SARL 80 m Klubkompetisie met PSK en RTD. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
'Podcast'-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op “ARMT' en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


Dankie dat u saamgeluister het. 73. /EX 


